ตำบลนาคอเรือ

นาคอเรือ เป็นตำบลในอำเภอฮอด จังหวัดเชียงใหม่ พื้นที่เป็นป่าและภูเขาสูง ส่วนใหญ่อยู่ในเขตน้ำท่วมของการไฟฟ้าฝ่ายผลิต เขตนิคมสหกรณ์แม่แจ่ม และเขตอุทยานแห่งชาติออบหลวง
ที่ตั้งและอาณาเขต.
ตำบลนาคอเรือมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
นาคอเรือ เดิมเป็นพื้นที่หมู่ 4 ของตำบลบ้านแอ่น อำเภอฮอด เป็นพื้นที่กำหนดให้เป็นเขตน้ำท่วมจากโครงการชลประทานเขื่อนภูมิพล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้เสด็จพระราชดำเนินทรงวางศิลาฤกษ์การก่อสร้าง เมื่อวันที่ 24 มิถุนายน พ.ศ. 2504 ทั้งนี้ได้เสด็จพระราชดำเนินไปทรงเปิดเขื่อน เมื่อวันที่ 17 พฤษภาคม พ.ศ. 2507 หลังจากเขื่อนภูมิพลในเขตอำเภอสามเงา จังหวัดตาก สร้างเสร็จ เมื่อกักเก็บน้ำทำให้ระดับน้ำในแม่น้ำปิงสูงขึ้น กลายเป็นอ่างเก็บน้ำขนาดใหญ่ ที่อยู่อาศัยและที่ดินทำกินของราษฎรในตำบลบ้านแอ่น ตำบลท่าเดื่อ ตำบลมืดกา และตำบลบ้านตาล เขตอำเภอฮอดถูกน้ำท่วม กรมประชาสงเคราะห์ได้ดำเนินการจัดตั้งนิคมสร้างตนเองเขื่อนภูมิพลขึ้นไปปี พ.ศ. 2506 ช่วยเหลือราษฎรประมาณ 2,400 ครอบครัว
พ.ต.อ.นิรันดร ชัยนาม ผู้ว่าราชการจังหวัดเชียงใหม่ ได้รับแจ้งจากทางประชาชนในตำบลบ้านแอ่น ตำบลท่าเดื่อ ตำบลมืดกา ตำบลดอยเต่า การคมนาคมติดต่อกับอำเภอฮอดเป็นไปด้วยความยากลำบาก หากจะเดินทางโดยรถยนต์ซึ่งยังมีไม่มาก ต้องนั่งรถจากตำบลดอยเต่าไปบ้านแม่ตืน อำเภอลี้ จังหวัดลำพูน เข้าไปในตัวจังหวัดเชียงใหม่ แล้วย้อนกลับมายังอำเภอฮอด ทำให้เสียเวลาในการเดินทางมาก หากเดินทางด้วยทางเท้าต้องค้างแรมระหว่างทาง การติดต่อประสานงานระหว่างอำเภอ ตำบล หมู่บ้าน จึงเป็นไปอย่างเชื่องช้า เป็นปัญหาด้านการปกครอง ไม่สามารถบำบัดทุกข์บำรุงสุขให้กับราษฎรได้อย่างทั่วถึง สภาพของหมู่บ้านอยู่กระจัดกระจายตามสองฝั่งแม่น้ำปิง
ในปี พ.ศ. 2514 ทางราชการได้พิจารณาแล้วเห็นว่า พื้นที่ 4 ตำบลดังกล่าวอยู่ห่างไกลอำเภอฮอด มีชุมชนหนาแน่น เพื่อสะดวกในด้านการปกครอง นายพ่วง สุวรรณรัฐ ปลัดกระทรวงมหาดไทย จึงได้ประกาศแยกตำบลบ้านแอ่น ตำบลท่าเดื่อ ตำบลมืดกา ตำบลดอยเต่า ขึ้นเป็น กิ่งอำเภอดอยเต่า ให้อยู่ในความปกครองของอำเภอฮอด เมื่อวันที่ 27 กันยายน พ.ศ. 2515 ต่อมา พ.ศ. 2519 หมู่บ้านด้านทิศตะวันตกของแม่น้ำปิง ของตำบลบ้านแอ่น ได้แก่ หมู่ 3 บ้านหลังท่อ, หมู่ 4 บ้านนาคอเรือ, หมู่ 6 บ้านห้วยหินดำ, หมู่ 7 บ้านห้วยฝาง, หมู่ 8 บ้านแม่ป่าไผ่ และหมู่ 9 บ้านแม่่งูด รวม 6 หมู่บ้าน ได้แยกออกเป็น ตำบลนาคอเรือ
ต่อมากิ่งอำเภอดอยเต่า มีประชากรเพิ่มมากขึ้น มีการพัฒนาทางเศรษฐกิจ สังคม การศึกษา สาธารณูปโภค และการคมนาคม กระทรวงมหาดไทยมีพระราชกฤษฎีกายกฐานะเป็น อำเภอดอยเต่า เมื่อวันที่ 19 มีนาคม พ.ศ. 2522 ขณะจัดตั้งอำเภอได้เพียง 2 ปี เขตตำบลนาคอเรือ ของอำเภอดอยเต่า แจ้งแก่ทางราชการว่าประชาชนตำบลนาคอเรือ ไปติดต่อราชการกับอำเภอฮอดที่มีระยะทางเพียง 19 กิโลเมตร สะดวกกว่าไปติดต่อกับอำเภอดอยเต่าที่มีระยะทางมากถึง 33 กิโลเมตร ในปี พ.ศ. 2525 จึงโอนพื้นที่ตำบลนาคอเรือ มาขึ้นกับอำเภอฮอด
การแบ่งเขตการปกครอง.
การปกครองส่วนภูมิภาค.
พื้นที่ตำบลนาคอเรือประกอบด้วยหมู่บ้านทั้งสิ้นจำนวน 10 หมู่บ้าน มีจำนวนประชากร 4,661 คน แบ่งเป็นชาย 2,305 คน หญิง 2,356 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 5 ในอำเภอฮอด
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ตำบลนาคอเรือเดิมมีฐานะเป็นสภาตำบลนาคอเรือ ต่อมาปี พ.ศ. 2538 สภาตำบลนาคอเรือมี 10 หมู่บ้าน พื้นที่ 318.00 ตารางกิโลเมตร ประชากร 4,335 คน และ 1,091 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลนาคอเรืออยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลนาคอเรือ